Mažeikių rajono SAVIVALDYBĖS taryba

SPRENDIMAS

Dėl MAŽEIKIŲ RAJONO SAVIVALDYBĖS TARYBOS 2014 M. BIRŽELIO 27 D. SPRENDIMO nR. T1-175 „dėl MAŽEIKIŲ RAJONO SAVIVALDYBĖS VISUOMENĖS SVEIKATOS BIURO NUOSTATŲ PATVIRTINIMO“ pakeitimo

2025 m. sausio 23 d. Nr. T1-1

Mažeikiai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 5 straipsnio 3 dalies 1 punktu ir atsižvelgdama į Savivaldybės visuomenės sveikatos biuro pavyzdinius nuostatus, patvirtintus Lietuvos Respublikos sveikatos apsaugos ministro 2008 m. kovo 15 d. įsakymu Nr. V-196 „Dėl Savivaldybės visuomenės sveikatos biuro pavyzdinių nuostatų patvirtinimo“, bei į Mažeikių rajono savivaldybės visuomenės sveikatos biuro 2024 m. lapkričio 22 d. raštą Nr. S-170 „Dėl Mažeikių rajono savivaldybės visuomenės sveikatos biuro nuostatų keitimo“, Mažeikių rajono savivaldybės taryba nusprendžia:

1.	Pakeisti Mažeikių rajono savivaldybės tarybos 2014 m. birželio 27 d. sprendimu Nr. T1-175 „Dėl Mažeikių rajono savivaldybės visuomenės sveikatos biuro nuostatų patvirtinimo“ patvirtintus Biudžetinės įstaigos Mažeikių rajono savivaldybės visuomenės sveikatos biuro nuostatus (toliau – Nuostatai) ir juos išdėstyti nauja redakcija (pridedama).

2.	Įgalioti Mažeikių rajono savivaldybės visuomenės sveikatos biuro direktorių pasirašyti Nuostatus ir atstovauti Mažeikių rajono savivaldybės visuomenės sveikatos biurui juos registruojant Juridinių asmenų registre.

3.	Nustatyti, kad šio sprendimo 1 punktas įsigalioja nuo Nuostatų įregistravimo Juridinių asmenų registre dienos.

4.	Pripažinti netekusiu galios Mažeikių rajono savivaldybės tarybos 2016 m. balandžio 29 d. sprendimą Nr. T1-91 „Dėl Mažeikių rajono savivaldybės visuomenės sveikatos biuro nuostatų patvirtinimo“ su visais pakeitimais ir papildymais.

Šis sprendimas gali būti skundžiamas ikiteismine tvarka Lietuvos administracinių ginčų komisijos Šiaulių apygardos skyriui (Dvaro g. 81, LT-76299 Šiauliai) arba Regionų administracinio teismo Šiaulių rūmams (Dvaro g. 80, LT-76298 Šiauliai) Lietuvos Respublikos administracinių bylų teisenos įstatymo nustatyta tvarka per vieną mėnesį nuo šio sprendimo paskelbimo ar įteikimo suinteresuotai šaliai dienos.

Savivaldybės merė	Rūta Matulaitienė

PATVIRTINTA

Mažeikių rajono savivaldybės tarybos

2014 m. birželio 27 d. sprendimu Nr. T1-175

(Mažeikių rajono savivaldybės tarybos

2025 m. sausio 23 d. sprendimo Nr. T1-1

redakcija)

MAŽEIKIŲ RAJONO SAVIVALDYBĖS VISUOMENĖS SVEIKATOS BIURO NUOSTATAI

I SKYRIUS

BENDROSIOS NUOSTATOS

1.	Mažeikių rajono savivaldybės visuomenės sveikatos biuro nuostatai (toliau − Nuostatai) reglamentuoja biudžetinės įstaigos Mažeikių rajono savivaldybės visuomenės sveikatos biuro (toliau – Biuras) teisinę formą, priklausomybę, savininką, savininko teises ir pareigas įgyvendinančią instituciją, buveinę, Biuro veiklos teisinį pagrindą, sritį, tikslą, funkcijas, teises, pareigas, veiklos organizavimą ir valdymą, darbo santykius ir darbo apmokėjimą, lėšų šaltinius ir jų naudojimo tvarką, veiklos kontrolę, reorganizavimo ir likvidavimo tvarką, taip pat viešos informacijos paskelbimo tvarką.

2.	Biuras yra Lietuvos nacionalinės sveikatos sistemos (toliau − LNSS) biudžetinė visuomenės sveikatos priežiūros įstaiga, įgyvendinanti valstybines (valstybės perduotas savivaldybėms) ir savarankiškąsias visuomenės sveikatos priežiūros funkcijas ir išlaikoma iš valstybės ir savivaldybės biudžeto asignavimų.

3.	Biuro pavadinimas – Mažeikių rajono savivaldybės visuomenės sveikatos biuras, įregistruotas Juridinių asmenų registre, kodas 303189089.

4.	Teisinė forma – biudžetinė įstaiga.

5.	Buveinė: Naftininkų g. 9, 89239 Mažeikiai.

6.	Biuro finansiniai metai sutampa su kalendoriniais metais.

7.	Biuro veikla yra neterminuota.

8.	Biuras yra viešasis juridinis asmuo, turintys ūkinį, finansinį, organizacinį ir teisinį savarankiškumą, savo anspaudą, sąskaitas bankuose.

9.	Biuras neatsako už savininko (steigėjo) įsipareigojimus.

10.	Biuras yra paramos gavėjas.

11.	Biuras savo veikloje vadovaujasi Lietuvos Respublikos Konstitucija, Lietuvos Respublikos civiliniu kodeksu (toliau – Civilinis kodeksas), Lietuvos Respublikos biudžetinių įstaigų įstatymu, Lietuvos Respublikos sveikatos sistemos įstatymu, Lietuvos Respublikos visuomenės sveikatos priežiūros įstaigų įstatymu, kitais teisės aktais ir šiais Nuostatais.

12.	Pagal savo prievoles Biuras atsako tik savo lėšomis.

II SKYRIUS

SAVININKO TEISES IR PAREIGAS ĮGYVENDINTI INSTITUCIJA IR JOS KOMPETENCIJA

13.	Biuro steigėja ir savininkė – Mažeikių rajono savivaldybė, kodas 111103928.

14.	Biuro savininkės teises ir pareigas įgyvendina Savivaldybės meras, išskyrus tas biudžetinės įstaigos savininko teises ir pareigas, kurios yra priskirtos išimtinei ir paprastajai Savivaldybės tarybos kompetencijai (jeigu paprastosios Savivaldybės tarybos kompetencijos įgyvendinimo Savivaldybės taryba nėra perdavusi Savivaldybės merui). Biuro savininkės teises ir pareigas įgyvendinančios institucijos sprendimai dėl Biuro įforminami raštu.

15.	Savininko teises ir pareigas įgyvendinančios institucijos kompetencijos:

15.1.	Mažeikių rajono savivaldybės taryba:

15.1.1.	tvirtina Biuro nuostatus mero teikimu;

15.1.2.	skiria ir atleidžia likvidatorių arba sudaro likvidacinę komisiją ir nutraukia jos įgaliojimus;

15.1.3.	priima sprendimą dėl Biuro pertvarkymo, reorganizavimo ar likvidavimo;

15.1.4.	sprendžia kitus teisės aktuose ir Nuostatuose jos kompetencijai priskirtus klausimus.

15.2.	Mažeikių rajono savivaldybės meras:

15.2.1	priima į pareigas ir atleidžia iš jų ar nušalina nuo pareigų Biuro vadovą;

15.2.2	priima sprendimą dėl Biuro buveinės pakeitimo;

15.2.3	priimti sprendimą dėl Biuro filialo steigimo ir jo veiklos nutraukimo;

15.2.4	sprendžia kitus teisės aktuose ir Nuostatuose jo kompetencijai priskirtus klausimus.

III SKYRIUS

BIURO VEIKLOS TIKSLAS, SRITIS, RŪŠYS IR FUNKCIJOS

16.	Biuro veiklos tikslas – savivaldybės teritorijoje vykdyti savivaldybės visuomenės sveikatos priežiūrą, įgyvendinant ligų ir traumų profilaktiką, saugant visuomenės sveikatą bei ją stiprinant sveikatos išsaugojimo ir stiprinimo srityje.

17.	Biuro veiklos sritis – Lietuvos Respublikos įstatymais ir kitais teisės aktais reglamentuojamų savivaldybės visuomenės sveikatos priežiūros paslaugų organizavimas ir teikimas fiziniams ir juridiniams asmenims savivaldybės teritorijoje, taip pat kelių savivaldybių teritorijoje, jeigu tai yra nustatyta Biuro steigėjo ir kitų savivaldybių sudarytoje sutartyje.

18.	Biuro funkcijos:

18.1.	vykdyti valstybines (valstybės perduotas savivaldybėms) visuomenės sveikatos priežiūros funkcijas: visuomenės sveikatos priežiūrą savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimą, visuomenės sveikatos stebėseną; vykdyti kitas įstatymų nustatytas visuomenės sveikatos priežiūros funkcijas;

18.2.	vykdyti savarankiškąsias savivaldybės visuomenės sveikatos priežiūros funkcijas: rengti, tvirtinti ir įgyvendinti tikslines Savivaldybės sveikatos programas, atsižvelgiant į vyraujančias visuomenės sveikatos problemas; dalyvauti įgyvendinant valstybines visuomenės sveikatos strategijas ir programas, tarpinstitucinius veiklos planus; įtraukti į visuomenės sveikatos stiprinimo veiklą socialinius partnerius; vykdyti kitas įstatymų nustatytas visuomenės sveikatos priežiūros funkcijas.

19.	Biuro funkcijos:

19.1.	visuomenės sveikatos stiprinimas savivaldybės bendruomenėje:

19.1.1.	visuomenės sveikatos mokymo organizavimas ir vykdymas;

19.1.2.	visuomenės sveikatos propagavimas;

19.1.3.	visuomenės, valdymo ir vykdančiųjų institucijų informavimas ir konsultavimas visuomenės sveikatos klausimais;

19.2.	savivaldybės visuomenės sveikatos stebėsena (monitoringas):

19.2.1.	visuomenės ir jos grupių sveikatos būklės ir jos kitimo dinamikos stebėsenos organizavimas ir vykdymas;

19.2.2.	esant poreikiui, fizikinių, cheminių, biologinių ir kitų fizinės aplinkos veiksnių ir jų ryšio su sveikata stebėsenos organizavimas ir vertinimas;

19.2.3.	gyvensenos, socialinių, ekonominių veiksnių ir jų ryšio su sveikata stebėsenos organizavimas ir vykdymas;

19.2.4.	esant poreikiui, kitų Savivaldybės visuomenės sveikatos stebėsenos programoje numatytų objektų stebėsena;

19.3.	pagal kompetenciją užkrečiamųjų ligų profilaktika savivaldybėje;

19.4.	neužkrečiamųjų ligų ir traumų profilaktika bei kontrolė savivaldybėje:

19.4.1.	visuomenės sveikatai darančių įtaką aplinkos (fizinės, socialinės, ekonominės) veiksnių analizavimas ir vertinimas, dalyvavimas planuojant ir įgyvendinant poveikio mažinimo priemones;

19.4.2.	organizavimas ir dalyvavimas vykdant visuomenės psichikos sveikatos stiprinimą ir sutrikimų profilaktiką;

19.4.3.	sveikos gyvensenos skatinimas:

19.4.3.1.	veiklos organizavimas ir dalyvavimas įgyvendinant rūkymo profilaktikos priemones;

19.4.3.2.	veiklos organizavimas ir dalyvavimas įgyvendinant alkoholio vartojimo mažinimo priemones;

19.4.3.3.	veiklos organizavimas ir dalyvavimas įgyvendinant narkomanijos ir kitų psichoaktyviųjų medžiagų vartojimo prevencijos priemones;

19.4.3.4.	veiklos organizavimas ir dalyvavimas įgyvendinant fizinio aktyvumo skatinimo priemones;

19.4.3.5.	veiklos organizavimas ir dalyvavimas įgyvendinant sveikos mitybos skatinimo priemones;

19.4.3.6.	kitų sveikos gyvensenos veiksnių skatinimo priemonių planavimas ir įgyvendinimas;

19.4.4.	aplinkos veiksnių (fizinės, socialinės, ekonominės) poveikio sveikatai vertinimas;

19.5.	visuomenės sveikatos programų savivaldybėje įgyvendinimas:

19.5.1.	tikslinių Savivaldybės visuomenės sveikatos stiprinimo ir profilaktikos programų rengimas pagal sveikatai įtakos darančių veiksnių paplitimą;

19.5.2.	valstybinių visuomenės sveikatos stiprinimo ir profilaktikos programų pritaikymas ir įgyvendinimas;

19.6.	vaikų ir jaunimo sveikatos stiprinimas:

19.6.1.	visuomenės sveikatos specialistų, dirbančių bendrojo ugdymo mokyklose, veiklos organizavimas ir koordinavimas;

19.6.2.	visuomenės sveikatos specialistų, dirbančių profesinio mokymo įstaigose, veiklos organizavimas ir koordinavimas;

19.6.3.	visuomenės sveikatos specialistų, dirbančių ikimokyklinio ugdymo įstaigose, veiklos organizavimas ir koordinavimas;

19.6.4.	studentų sveikatinimo priemonių organizavimas ir koordinavimas;

19.6.5.	kitų vaikų ir jaunimo sveikatinimo priemonių organizavimas ir įgyvendinimas;

19.7.	bendradarbiavimas su socialiniais partneriais:

19.7.1.	bendradarbiavimo sveikatos stiprinimo klausimais organizavimas ir socialinių partnerių įtraukimas;

19.7.2.	visuomenės sveikatinimo priemonių integravimas į kitas veiklos sritis;

19.7.3.	bendruomenės dalyvavimo skatinimas ir įtraukimas į visuomenės sveikatos stiprinimo veiklą;

19.7.4.	informacijos apie sveikatinimo priemones ir renginius gyventojams teikimas;

19.8.	savivaldybės institucijų sprendimų projektų poveikio visuomenės sveikatai vertinimas;

19.9.	kita Lietuvos Respublikos teisės aktų neuždrausta veikla.

20.	Jeigu Nuostatuose numatytai veiklai reikalinga licencija (leidimas), tai Biuras tokią licenciją (leidimą) privalo turėti.

21.	Biuro veiklos rūšys pagal ekonominės veiklos rūšių klasifikatorių (pagal EVRK):

21.1.	Sportinis ir rekreacinis švietimas, kodas 85.51;

21.2.	Kitas, niekur kitur nepriskirtas, švietimas, kodas 85.59;

21.3.	Švietimui būdingų paslaugų veikla, kodas 85.60.;

21.4.	Kita žmonių sveikatos priežiūros veikla, kodas 86.90.

21.5.	Kitas mokymas, kodas 85.5;

21.6.	Rinkos tyrimai ir viešosios nuomonės apklausos, kodas 73.20.

IV SKYRIUS

BIURO TEISĖS IR PAREIGOS

22.	Vykdydamas veiklą, Biuras turi šias teises:

22.1.	pasirinkti tinkamas darbo formas ir metodus;

22.2.	gauti iš valstybės ir savivaldybių institucijų ir įstaigų, kitų organizacijų ir asmenų informaciją ir dokumentus;

22.3.	bendradarbiauti su šalies ir užsienio partneriais;

22.4.	Mažeikių rajono savivaldybės mero leidimu stoti į asociacijas ir dalyvauti jų veikloje;

22.5.	sudaryti sutartis su Lietuvos ir užsienio fiziniais bei juridiniais asmenimis;

22.6.	vykdyti neformalųjį suaugusiųjų švietimą, organizuoti konferencijas, seminarus, stovyklas ir kitus renginius;

22.7.	konsultuotis su kitų institucijų atstovais ir specialistais, atskiriems klausimams spręsti sudaryti laikinas darbo grupes;

22.8.	iš teisėtai vykdomos veiklos gauti nebiudžetinių lėšų;

22.9.	dalyvauti savivaldybės institucijoms rengiant su Biuro veikla susijusių teisės aktų projektus;

22.10.	teisės aktų nustatyta tvarka teikti mokamas paslaugas;

22.11.	teisės aktų nustatyta tvarka gauti paramą;

22.12.	inicijuoti ir vykdyti visuomenės sveikatos stiprinimo projektus;

22.13.	kurti ir dalyvauti formuojant savivaldybės visuomenės sveikatos registrus, informacines sistemas;

22.14.	siųsti darbuotojus stažuotis, tobulinti kvalifikaciją šalies ir užsienio institucijose;

22.15.	teikti visuomenės sveikatos paslaugas kitoms savivaldybėms.

23.	Biuras privalo:

23.1.	siekiant papildyti arba pakeisti Nuostatus kreiptis į Mažeikių rajono savivaldybės merą dėl Nuostatų teikimo Mažeikių rajono savivaldybės tarybai;

23.2.	rengti lėšų sąmatas teisės aktų nustatyta tvarka;

23.3.	naudoti gautus biudžeto asignavimus racionaliai ir taupiai Nuostatuose nurodytai ir įstatymų nedraudžiamai veiklai vykdyti pagal patvirtintas išlaidų sąmatas;

23.4.	užtikrinti darbo plano vykdymą, veiklos krypčių planavimą ir rengti veiklos ataskaitas;

23.5.	teisės aktų nustatyta tvarka vykdyti, naudotis ir disponuoti priskirtu valstybės, Savivaldybės turtu;

23.6.	garantuoti finansinių ir statistinių ataskaitų teisingumą ir pateikimą laiku;

23.7.	užtikrinti savo darbuotojams saugias ir sveikas darbo sąlygas;

23.8.	informuoti savivaldybės bendruomenę apie Biuro veiklą;

23.9.	išsaugoti fizinių, juridinių asmenų komercinę paslaptį, kuri buvo patikėta Biurui;

23.10.	vykdyti įsipareigojimus pagal sudarytas sutartis;

23.11.	teikti informaciją apie Biuro veiklą Savivaldybės ir valstybės institucijoms teisės aktų nustatyta tvarka;

23.12.	nustatyta tvarka nagrinėti juridinių bei fizinių asmenų prašymus, pasiūlymus, piliečių skundus ir pagal savo kompetenciją imtis priemonių juose keliamiems klausimams spręsti.

24.	Biuras gali turėti ir kitų teisių ir pareigų, jeigu jos neprieštarauja Lietuvos Respublikos įstatymams, Lietuvos Respublikos Vyriausybės nutarimams ir kitiems teisės aktams.

V SKYRIUS

BIURO VEIKLOS ORGANIZAVIMAS

25.	Biuro veikla organizuojama vadovaujantis nacionalinio ir savivaldybės lygmens strateginio planavimo dokumentais bei Biuro metiniu veiklos planu. Biuro metinis veiklos planas rengiamas Lietuvos Respublikos strateginio valdymo įstatymo ir jo įgyvendinamų teisės aktų nustatyta tvarka.

26.	Biuro metinis veiklos planas yra Savivaldybės strateginio veiklos plano programos dalies, už kurią atsakingas Biuras, įgyvendinimą detalizuojantis dokumentas, kuris rengiamas atsižvelgiant į numatomus skirti asignavimus. Metiniame veiklos plane nurodomi darbai (veiksmai) ir (ar) projektai, kurie numatomi atlikti tais metais, darbams (veiksmams) ir (ar) projektams planuojami skirti asignavimai ir rezultatų, kuriuos šios įstaigos ar jų struktūriniai padaliniai turi pasiekti, vertinimo kriterijai (ir jų reikšmės).

27.	Biurui vadovauja direktorius. Biuro direktoriaus atrankai ir kadencijoms taikomos Lietuvos Respublikos sveikatos priežiūros įstaigų įstatymo 15 straipsnio nuostatos. Biuro direktoriaus pavaldumą ir atskaitomybę reglamentuoja Lietuvos Respublikos vietos savivaldos įstatymas.

28.	Biuro direktoriaus kompetencija:

28.1.	organizuoja Biuro darbą, kad būtų įgyvendinami veiklos tikslai ir atliekamos nustatytos funkcijos;

28.2.	užtikrina, kad Biuro veikloje būtų laikomasi įstatymų, kitų teisės aktų ir Nuostatų;

28.3.	nustatyta tvarka priima į pareigas ir atleidžia iš jų Biuro darbuotojus (toliau – darbuotojai);

28.4.	nustato Biuro struktūrą ir darbuotojų pareigybių sąrašą;

28.5.	nustato biudžetinės įstaigos darbuotojų darbo apmokėjimo sistemą, jeigu Biure nėra sudaryta kolektyvinė sutartis;

28.6.	organizuoja Biuro finansinę apskaitą pagal Lietuvos Respublikos finansinės apskaitos įstatymą;

28.7.	užtikrina racionalų ir taupų lėšų ir turto naudojimą, Biuro veiksmingos vidaus kontrolės sistemos sukūrimą, jos veikimą ir tobulinimą;

28.8.	Biuro direktorius gali turėti ir kitų kituose teisės aktuose jam nustatytų funkcijų.

29.	Biure privalomų pareigybių sąrašą ir joms keliamus kvalifikacinius reikalavimus nustato sveikatos apsaugos ministras.

30.	Biuro direktorius gali turėti pavaduotoją, kuris jam tiesiogiai pavaldus ir atskaitingas. Biuro direktoriaus pavaduotojas yra atsakingas už veiklą Biuro direktoriaus nustatytose veiklos srityse. Jeigu Biuro direktoriaus laikinai nėra, jo funkcijas vykdo Biuro direktoriaus pavaduotojas arba Biuro savininko teises ir pareigas įgyvendinančios institucijos nustatyta tvarka skiriamas kitas Biuro darbuotojas.

31.	Jeigu Nuostatuose numatytai veiklai vykdyti reikalinga licencija (leidimas), tai Biuras tokią licenciją (leidimą) privalo turėti.

32.	Biuro finansų kontrolę atlieka Biuro vyriausiasis buhalteris ar kiti Biuro direktoriaus paskirti Biuro darbuotojai.

33.	Biuro valstybinį auditą atlieka Lietuvos Respublikos valstybės kontrolė.

34.	Biuro vidaus auditas atliekamas vadovaujantis Lietuvos Respublikos vidaus kontrolės ir vidaus audito įstatymu ir kitais vidaus auditą reglamentuojančiais teisės aktais.

35.	Biuro metinio veiklos plano įgyvendinimo kontrolę pagal kompetenciją atlieka Biuro direktorius.

VI SKYRIUS

DARBO SANTYKIAI IR DARBO APMOKĖJIMAS

36.	Biuro darbuotojų darbo santykius reglamentuoja Lietuvos Respublikos darbo kodeksas ir kiti teisės aktai.

37.	Biuro darbuotojų darbo užmokestis nustatomas Lietuvos Respublikos įstatymų ir kitų teisės aktų nustatyta tvarka.

VII SKYRIUS

BIURO LĖŠŲ ŠALTINIAI IR JŲ NAUDOJIMO TVARKA

38.	Biuro lėšų šaltiniai:

38.1.	valstybės biudžeto lėšos;

38.2.	savivaldybės biudžeto lėšos;

38.3.	pajamos už teikiamas paslaugas;

38.4.	fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;

38.5.	projektams ir programoms įgyvendinti skirtos lėšos;

38.6.	kitos teisėtu būdu įgytos lėšos.

39.	Visos nuostatų 39 punkte nurodytos lėšos naudojamos vadovaujantis šių lėšų panaudojimą reglamentuojančių teisės aktų nuostatomis.

40.	Biuras buhalterinę apskaitą organizuoja ir finansinę atsakomybę tvarko teisės aktų nustatyta tvarka.

41.	Biuro direktorius ir centralizuotas buhalteris atsakingi už Biuro finansinės veiklos apskaitos tvarkymą, lėšų panaudojimą pagal paskirtį.

42.	Biuro finansinės veiklos kontrolę teisės aktų nustatyta tvarka vykdo Savivaldybės kontrolės institucijos ir kitos įgaliotos institucijos.

VIII SKYRIUS

BIURO VEIKLOS KONTROLĖ

43.	Biuro funkcijų įgyvendinimo priežiūrą atlieka Mažeikių rajono savivaldybės meras ar jo įgaliotos institucijos, kitos įstatymais ir kitais teisės aktais įgaliotos institucijos.

IX SKYRIUS

NUOSTATŲ KEITIMO TVARKA

44.	Iniciatyvos teisę keisti Nuostatus turi Mažeikių rajono savivaldybės meras ir (ar) Biuro direktorius.

45.	Pakeistus Nuostatus tvirtina Mažeikių rajono savivaldybės taryba.

46.	Pakeistus Nuostatus pasirašo Mažeikių rajono savivaldybės tarybos įgaliotas asmuo.

47.	Pakeitus nuostatus, kartu su teisės aktų nustatytais dokumentais, Juridinių asmenų registrui turi būti pateikti Nuostatai ir nurodyti jų pakeitimai.

48.	Nuostatai įsigalioja nuo jų įregistravimo Juridinių asmenų registre dienos.

49.	Jei pasikeičia teisės aktai, reglamentuojantys Biuro veiklą, ir jei aukštesnės galios teisės aktai atitinkamus klausimus reglamentuoja kitaip, nei Nuostatai, taikomos tų teisės aktų nuostatos.

X SKYRIUS

BAIGIAMOSIOS NUOSTATOS

50.	Pranešimai, kuriuos pagal Lietuvos Respublikos teisės aktus ar šiuos Nuostatus reikia skelbti viešai, skelbiami įstaigos interneto svetainėje www.mazeikiuvsb.lt, esant reikalui, teisės aktų nustatyta tvarka įstaigos savininkės svetainėje, vietinėje spaudoje.

51.	Biurą reorganizuoja, pertvarko ar likviduoja savininkės teises ir pareigas įgyvendinanti institucija Lietuvos Respublikos teisės aktų nustatyta tvarka.

52.	Duomenys apie Biurą kaupiami ir saugomi Juridinių asmenų registre.